Aissa Wade

Aissa Wade farfesa ce a fannin lissafi a Jami'ar Jihar Pennsylvania. Ita ce shugabar cibiyar nazarin ilimin lissafi ta Afirka a Senegal (daga  shekarun 2016 zuwa 2018).

 Rayuwar farko da ilimi 
An haifi Wade a Dakar, Senegal.   Ta yi karatun lissafi a Jami'ar Cheikh Anta Diop kuma ta kammala a shekarar 1993.  Dole ne ta bar Senegal don samun digiri na Ph.D. kamar yadda babu dama a Afirka.   Wade ta samu Ph.D. a Jami'ar Montpellier a shekarar 1996. Rubutun nata, "Normalization formelle de structures de Poisson", wanda aka yi la'akari da simplectic geometry.   Mai ba ta shawarar digirin digiri shine Jean Paul Dufour.

 Sana'a 
Wade ta zama mai bincike na gaba da digiri a Cibiyar Abdus Salam International Center for Theoretical Physics, inda ta yi aiki a kan tsarin conformal Dirac structures.  Ta gudanar da ayyukan koyarwa a Jami'ar North Carolina a Chapel Hill, Jami'ar Kimiyya da Fasaha ta Afirka da Jami'ar Paul Sabatier.  Wade ta shiga Jami'ar Jihar Pennsylvania kuma an naɗa ta cikakkiyar farfesa a cikin shekarar 2016.

Ta yi aiki a matsayin manajan edita na The African Diaspora Journal of Mathematics.  Ita ce editan Afirka Mathematika.  Tana cikin kwamitin kimiyya na dandalin NextEinstein, wani shiri na haɗa kimiyya, zamantakewa da siyasa a Afirka.  A matsayinta na shugabar Cibiyar Nazarin Lissafi ta Afirka, Wade ita ce mace ta farko da ta riƙe wannan matsayi.  An ba ta kuɗi daga Gidauniyar Kimiyya ta Ƙasa don tallafawa Taron Bita na Senegal akan Tsarin Geometric. Ta kasance tare da ƙungiyar ayyukan Amurka don ci gaban binciken kimiyya, wanda ya haɗa da samar da ma'auni na tushen shaida, nazarin shari'a da shawarwarin manufofi. A cikin shekarar 2017 Wade an naɗa a matsayin fellow na Kwalejin Kimiyya na Afirka.  

Abubuwan da Wade ta cim ma sun ta samu karramawa naMathematically Gifted &amp; Black, inda aka nuna ta a matsayin Black History Month 2020 Honoree.

 Manazarta 

Category:Rayayyun mutane
Category:Haihuwan 1967